Leerprobleme: SkoolgereedheidFoto: pixabay.com In September is skoolgereedheid, of eerder leergereedheid, soos dit deesdae bekend staan, aan die orde van die dag. Maar waarom sou skoolgereedheid, of eerder dan gereedheid om te leer, ’n “leerprobleem” kan inhou of selfs ’n leerprobleem kan veroorsaak? Kom ons kyk na aspekte wat ’n rol speel in ’n kind se gereedheid om te leer: ’n Kind is skoolpligtig in die jaar waarin hy sewe word. Om leergereed te wees moet die kind in geheel gereed wees vir die leerproses. Dít behels al die verskillende terreine van sy ontwikkeling, naamlik: Bogenoemde aspekte (wat nie bemeester is nie) en/of ’n kombinasie daarvan sal uiteindelik bepaal of die kind leerprobleme gaan hê of nie. Daarom is dit belangrik dat jy, as ouer, moet verstaan wat hierdie vyf aspekte behels ten einde jou kind leergereed te maak en/of hom of haar te kan ondersteun om leergereed te word vir graad 1. Die klein kind beweeg van sy egosentriese denke waar net hy belangrik is en leer om met ander kinders saam te werk, om konflik tussen hom en ’n maat te hanteer (ja, hy moet deur jou as ouer gelei word om sy konflik self te hanteer en jy moet dit nie vir hom oplos nie), sy beurt af te wag, ensovoorts. ’n Goeie selfbeeld is sekerlik die grootste geskenk wat jy jou kind kan gee. ’n Kind wat selfvertroue het en in homself glo, is meer leergereed as ’n kind wat twyfel in homself. ’n Kind se selfbeeld word eerstens deur sy ouers bepaal en later ook deur sy onderwyseres en maats. Jou kind se uithouvermoë en deursettingsvermoë speel ook ’n belangrike rol in sy emosionele ontwikkeling. ’n Klein kind is altyd gereed om te leer. Dit is dus eerstens die rol van jou as ouer en later steeds jy as ouer sowel as jou kind se onderwyser wat toepaslike geleenthede vir jou kind moet skep om hom sodoende te ondersteun om leergereed te word. Wanneer jy bekommerd is oor jou kind se leergereedheid, kan jy by ’n opvoedkundige sielkundige aanklop. Hy of sy sal jou kind kan assesseer, indien nodig, om te bepaal of/en indien daar wel aspekte is waaraan aandag gegee moet word. Die opvoedkundige sielkundige sal ook die nodige verwysings na ander spesialiste en/of terapeute kan maak, soos ’n arbeidsterapeut, pediatriese oogkundige, spraakterapeut, oudioloog, neuroloog, ensovoorts. Bronverwysings Davin, R. en Van Staden, C. The Reception Year: Learning through play. 2005. Kaapstad: CTP Book Printers. Besoek gerus dr. Marisa van Niekerk se webtuiste hier.